
DOKUMENTS PARAKSTĪTS AR DROŠU ELEKTRONISKO PARAKSTU                             UN SATUR LAIKA ZĪMOGU


1. IZGLĪTĪBAS  IESTĀDES  VISPĀRĪGS  RAKSTUROJUMS 

1.1. Izglītības iestādes  misija – skola labvēlīga izaugsmei, droša pašizpausmei, virzoša uz mērķi.
1.2. Izglītības iestādes vīzija  par izglītojamo – mūsdienīga skola - atvērta skolēna personības izaugsmei.
1.3. Izglītības iestādes vērtības – cieņa, sadarbība, atbildība.
1.4. Izglītojamo skaits un īstenotās izglītības programmas 2025./2026. mācību gadā
	Izglītības programmas nosaukums

	Izglītības
programmas
kods

	Īstenošanas vietas adrese
(ja atšķiras no juridiskās adreses)
	Licence
	Izglītojamo skaits, uzsākot programmas apguvi 2025./2026. m. g. (01.09.2025.)
	Izglītojamo skaits, noslēdzot programmas apguvi 2025./2026.m.g.
(31.05.2026.)

	
	
	
	Nr.
	Licencēšanas
datums
	
	

	Pamatizglītības programma
	21011111
	
	V_3516
	04.08.2020.
	89
	87

	Speciālās pamatizglītības programma izglītojamajiem ar mācīšanās traucējumiem
	21015611
	
	V_6314
	30.08.2022
	10
	10

	Speciālās pamatizglītības programma izglītojamajiem ar garīgās attīstības traucējumiem
	21015811
	
	V_6315
	30.08.2022
	7
	7



2. IZGLĪTĪBAS  IESTĀDES  DARBĪBAS PAMATMĒRĶI UN PRIORITĀTES 

2.1.   IZGLĪTĪBAS  IESTĀDES  DARBĪBAS UN IZGLĪTĪBAS PROGRAMMU ĪSTENOŠANAS KVALITĀTES MĒRĶI  (ņemot vērā informāciju un datus par iepriekšējiem diviem mācību  gadiem)

	IZGLĪTĪBAS KVALITĀTES MĒRĶI:
	RĀDĪTĀJI

	
	2023./2024.m.g.
	2024./2025.m.g.
	2025./2026.m.g.

	Vidējie statistiskie mācību sasniegumi ikdienas mācību darbā pamatizglītības programmā
	1.-3.kl. 72,7%; 4.-9.kl. 6,19 balles
	1.-3.kl. 73%; 
4.-9.kl. 6,36 balles
	1.-3.kl. 72%; 
4.-9.kl. 6,43 balles

	Vidējie statistiskie mācību sasniegumi programmā 21015611
	1.-3.kl. 61,4%; 4.-9.kl. 5,18 balles
	1.-3.kl. 68,3%; 
4.-9.kl. 5,62 balles
	1.-3.kl. 70,2%; 
4.-9.kl. 5,73 balles

	Vidējie statistiskie mācību sasniegumi programmā 21015811
	1.-3.kl. 59%; 
4.-9.kl. 5,22 balles
	1.-3.kl. 59,7%; 
4.-9.kl. 4,92 balles
	1.-3.kl. 60,0%; 
4.-9.kl. 5,00 balles

	Vidējie statistiskie mācību sasniegumi valsts pārbaudes darbos pamatizglītības programmas apguves noslēgumā 9.klasē
	Latviešu valoda- 55,6%
Matemātika-
 35,1%
Angļu valoda- 58,3%
	Latviešu valoda- 59,9%
Matemātika-
 45,6%
Angļu valoda- 57,2%
	Latviešu valoda- 55,3%
Matemātika-
 30,7%
Angļu valoda- 50,9%




2.2.  IZGLĪTĪBAS IESTĀDES PRIORITĀTES, SASNIEGTIE REZULTĀTI 2025./2026.mācību gadā 

	Prioritāte
	Sasniedzamie rezultāti   kvantitatīvi un kvalitatīvi
	Norāde par uzdevumu izpildi (sasniegts/daļēji sasniegts/ nav sasniegts) un 1-3 secinājumi  

	Pedagogiem plānveidīgi sadarbojoties, turpināt nodrošināt starpdisciplināro mācīšanos un caurviju prasmju apguvi mācību un audzināšanas procesā.
	Kvalitatīvi:
  Pedagogi mērķtiecīgi plānojuši un īstenojuši starpdisciplināras mācību stundas un mācīšanās aktivitātes dažādu mācību jomu ietvaros.
  Mācību un audzināšanas darbā sekmēta caurviju prasmju attīstīšana, stiprinot sadarbības, pašvadītas mācīšanās, pilsoniskās līdzdalības un kritiskās domāšanas prasmes.
  Metodisko jomu sanāksmēs veikta pieredzes apmaiņa un izvērtēta starpdisciplinārās pieejas efektivitāte.
  Mācību procesā plašāk izmantotas āra nodarbības, projektu darbi un "Latvijas skolas soma" piedāvātās iespējas.
	
Daļēji sasniegts


 Starpdisciplinārā pieeja veicinājusi izglītojamo iesaisti un mācību satura sasaisti ar reālo dzīvi.
  Pedagogu sadarbība kļuvusi mērķtiecīgāka un sistemātiskāka.
  Turpmāk nepieciešams pilnveidot starpdisciplināro darbu izvērtēšanas sistēmu un rezultātu analīzi.

	
	Kvantitatīvi:
  Katrs pedagogs īstenojis vismaz vienu starpdisciplināru mācību stundu vai aktivitāti semestrī.
  Veikta izglītojamo aptauja par starpdisciplinārā mācību procesa efektivitāti.
  Izveidota un papildināta metodisko materiālu krātuve "Labā prakse".
  Mācību gada laikā organizētas mācību jomu tematiskās nedēļas un kopīgas aktivitātes.
	

	Karjeras izglītības mērķtiecīga pilnveide atbilstoši mūsdienu darba tirgus vajadzībām.
	Kvalitatīvi:
  Karjeras izglītības jautājumi integrēti mācību un audzināšanas darbā visās klašu grupās.
  Izglītojamajiem nodrošinātas individuālās karjeras konsultācijas un grupu nodarbības.
  Organizēti pasākumi Karjeras nedēļas ietvaros, veicinot izpratni par profesiju daudzveidību un izglītības iespējām.
  Veicināta sadarbība ar absolventiem, vecākiem un dažādu nozaru profesionāļiem.
	
Sasniegts


  Izglītojamie kļuvuši mērķtiecīgāki turpmākās izglītības izvēlē.
  Sadarbība ar absolventiem un vecākiem bagātinājusi karjeras izglītības saturu.
  Turpmāk paplašināma sadarbība ar uzņēmējiem un profesionālās izglītības iestādēm.

	
	Kvalitatīvi:
  100% 9. klases izglītojamo ieguvuši pamatizglītību un turpina izglītību nākamajā pakāpē.
  Visiem 8. un 9. klašu izglītojamajiem nodrošinātas individuālās karjeras konsultācijas.
  Karjeras izglītības aktivitātēs iesaistīti vismaz trīs absolventi vai profesionāļi.
  Izglītojamie piedalījušies vismaz divos karjeras izglītības pasākumos mācību gada laikā.

	

	Vienotas izpratnes veidošana visām mērķgrupām, ieviešot pilnveidoto izglītojamo mācību sasniegumu vērtēšanas sistēmu.
	Kvalitatīvi:
  Pedagogi vienoti ieviesuši pilnveidoto mācību sasniegumu vērtēšanas kārtību.
  Izglītojamie un viņu vecāki regulāri informēti par vērtēšanas principiem un prasībām.
  Mācību procesā sistemātiski izmantota formatīvā vērtēšana un atgriezeniskā saite.
  Pilnveidota summatīvo pārbaudes darbu kvalitāte un atbilstība sasniedzamajiem rezultātiem.
	
Daļēji sasniegts


  Skolā izveidojusies vienotāka izpratne par mācību sasniegumu vērtēšanu.
  Pedagogi regulāri izmanto formatīvo vērtēšanu, tomēr nepieciešams pilnveidot atgriezeniskās saites kvalitāti.
  Turpmāk jāturpina darbs pie vienotas vērtēšanas pieejas nostiprināšanas visos mācību priekšmetos.

	
	Kvantitatīvi:
  100% izglītojamo, vecāku un pedagogu iepazīstināti ar vērtēšanas kārtību.
  70–100% pedagogu konsekventi izmanto vienotus vērtēšanas principus.
  80–100% pedagogu regulāri dokumentē formatīvo vērtēšanu.
  Vadības komanda veikusi mācību stundu vērošanu un sniegusi metodisko atbalstu pedagogiem.
	



2.3.  IZGLĪTĪBAS IESTĀDES DIBINĀTĀJA NOTEIKTIE MĒRĶI IZGLĪTĪBAS IESTĀDES VADĪTĀJAM TRĪS GADIEM, TO IETVAROS GALVENAIS PAVEIKTAIS                                                             

	Mērķis
	Paveiktais  2025./2026. mācību gadā
(dati, fakti, secinājumi, bez aprakstošās daļas)

	Sekmēt izglītojamo mācību sasniegumu progresu, pilnveidojot zināšanu, prasmju un kompetenču diagnostikas sistēmu un attīstošu izglītības vidi atbilstoši izglītojamo spējām, vajadzībām un interesēm.
	Saskaņā ar mācību metodisko jomu, Atbalsta komandas darba plāniem regulāri tiek izvērtēti izglītojamo mācību sasniegumi, identificētas mācību grūtības un nepieciešamais atbalsts. Pēc nepieciešamības izglītojamie ir nodrošināti ar atbalsta speciālistiem: psihologu, speciālo pedagogu, sociālo pedagogu, logopēdu, pedagoga palīgu.
Mācību procesā izmantotas diferencētas mācību metodes, ņemot vērā izglītojamo individuālās spējas, vajadzības un intereses.

	Nodrošināt izglītības iestādi ar jaunākajām tehnoloģijām, veicinot izglītojamo zināšanu un digitālo prasmju praktisko pielietojumu
	Izglītības iestādē mācību kabinetos ir uzstādīti 3 interaktīvie ekrāni, kā arī uzstādīts platekrāna televizors ar interneta pieslēgumu, lai veicinātu izglītojamiem mūsdienīgu informācijas ieguvi.


	Sadarbojoties ar izglītības iestādes dibinātāju, veikt kosmētisko remontu mācību kabinetos un koplietošanas telpās, lai izglītības iestādē varētu pilnvērtīgi īstenot mācību programmu un interešu izglītības saturu.
	Apzinātas nepieciešamās telpu labiekārtošanas un kosmētiskā remonta vajadzības. Veikti telpu uzturēšanas un uzlabošanas darbi atbilstoši pieejamajiem resursiem. Veikts kosmētiskais remonts mūzikas kabinetā.


	[bookmark: _GoBack]Veidot atbalsta sistēmu izglītojamo un pedagogu emocionālās labizjūtas un efektīvas sadarbības sekmēšanai izglītības iestādē.
	Izglītības iestādē klašu audzinātāji organize individuālās sarunas gan ar izglītojamiem, gan ar vecākiem  vismaz 2x gadā, sniedzot nepieciešamo atbalstu. Sekmēta pedagogu, izglītojamo un vecāku sadarbība, risinot aktuālos jautājumus un veicinot savstarpējo izpratni. Veicināta pozitīva komunikācija, savstarpēja cieņa un konstruktīva konfliktu risināšana. Izglītojamiem ir izveidota Motivācijas kārtība. Sadarbībā ar Andreja Eglīša Latviešu nacionālo fondu tiek piešķirtas Izaugsmes prēmijas. Izveidota sadarbība ar Bērnu un jauniešu centru “ACS”, pagasta bibliotēku. Pedagogiem tiek organizētas individuālās sarunas (direktors- pedagogs) 1x mācību gada noslēgumā. Vismaz 3x mācību gadā tiek organizēti pedagogu kolektīva saliedēšanās pasākumi. Atzinības izteikšana pedagogiem 1x mācību gadā.




2.4. IZGLĪTĪBAS IESTĀDES PRIORITĀTES UN PLĀNOTIE SASNIEDZAMIE REZULTĀTI   
                                                          2026./2027. mācību gadā
	Prioritāte
	Sasniedzamie rezultāti   kvantitatīvi un kvalitatīvi

	Turpināt izglītojamo mācīšanās motivācijas un individuālo sasniegumu veicināšanu.
	Kvalitatīvi:
Izglītības iestādē tiek nodrošināta mācību procesa diferenciācija un individualizācija atbilstoši izglītojamo spējām, vajadzībām un interesēm. Pedagogi mērķtiecīgi izmanto dažādas mācību metodes, sniedz individuālu atbalstu un veicina izglītojamo atbildību par savu mācīšanos. Tiek sekmēta izglītojamo mācību motivācija, pašvadītas mācīšanās prasmes un līdzdalība mācību procesā. Pedagogi regulāri analizē izglītojamo sasniegumus un plāno atbalsta pasākumus izaugsmes veicināšanai.

	
	Kvantitatīvi:
  Vismaz 70% izglītojamo regulāri izmanto mācīšanās konsultācijas vai individuālo atbalstu.
  Vadības komanda veic mācību stundu vērošanu, analizējot diferenciācijas un individualizācijas pieejas izmantošanu.
  Samazinās izglītojamo skaits ar nepietiekamiem mācību sasniegumiem salīdzinājumā ar iepriekšējo mācību gadu.
  Palielinās izglītojamo iesaiste olimpiādēs, konkursos, skatēs un sporta sacensībās.
  Tiek nodrošināta motivācijas plāna īstenošana 7.–9. klašu grupā un atbalsta pasākumi valsts pārbaudes darbu sagatavošanai.

	Stiprināt pedagogu profesionālo kapacitāti un veidot vienotu izpratni par kvalitatīvu, iekļaujošu un uz izglītojamo izaugsmi vērstu mācību procesu.
	Kvalitatīvi:
Izglītības iestādē tiek nodrošināta pedagogu profesionālā pilnveide atbilstoši skolas un izglītojamo vajadzībām. Pedagogiem ir vienota izpratne par kvalitatīvas mācību stundas pazīmēm, diferencētu pieeju, formatīvo vērtēšanu un atbalsta sniegšanu izglītojamajiem ar dažādām spējām un vajadzībām. Tiek veicināta savstarpējā sadarbība, pieredzes apmaiņa un profesionālais atbalsts jaunajiem pedagogiem. Izglītības iestāde mērķtiecīgi strādā pie pedagogu piesaistes un veiksmīgas iekļaušanās skolas darba vidē.

	
	Kvalitatīvi:
  100% pedagogu piedalās profesionālās pilnveides aktivitātēs atbilstoši savām profesionālajām vajadzībām.
  Katrs pedagogs mācību gada laikā piedalās savstarpējā mācību stundu vērošanā un profesionālajās diskusijās.
  Vadības komanda nodrošina metodisko atbalstu un individuālas sarunas pedagogiem profesionālās izaugsmes veicināšanai.
  Jaunajiem pedagogiem tiek nodrošināts atbalsts un mentorings pirmajā darba gadā.
  Izglītības iestāde mērķtiecīgi īsteno pedagogu piesaistes pasākumus vakantajām amata vietām.
  Pedagogu mainība nepārsniedz iepriekšējā mācību gada līmeni.

	Veidot mūsdienīgu, drošu un uz izglītojamo vajadzībām orientētu mācību vidi, stiprinot izglītības iestādes konkurētspēju un pievilcību reģionā.
	Kvalitatīvi:
Izglītības iestāde mērķtiecīgi attīsta mācību vidi un infrastruktūru, lai nodrošinātu kvalitatīvu, iekļaujošu un mūsdienīgu izglītības procesu. Tiek pilnveidotas mācību telpas, digitālie resursi un āra vide, radot daudzveidīgas mācīšanās iespējas. Skola stiprina savu identitāti un atpazīstamību vietējā kopienā, akcentējot individuālu pieeju izglītojamajiem, drošu vidi un daudzveidīgas attīstības iespējas.

	
	Kvantitatīvi:
  Īstenots vismaz viens nozīmīgs vides vai infrastruktūras pilnveides projekts.
  Papildināti mācību procesam nepieciešamie digitālie vai praktiskie resursi.
  Veiktas vismaz divas aktivitātes skolas atpazīstamības un pozitīvā tēla veicināšanai.
  Organizētas Atvērto durvju dienas vai citi pasākumi potenciālajiem izglītojamajiem un viņu ģimenēm.
  Saglabāts vai palielināts izglītojamo skaits salīdzinājumā ar iepriekšējo mācību gadu.



3. ELEMENTU IZVĒRTĒJUMS

3.1.   Elementa “Mācīšana un mācīšanās” stiprās puses un turpmākās attīstības vajadzības

3.1.1. Pašvērtēšanā izmantotās kvalitātes vērtēšanas metodes: mācību stundu / nodarbību vērošana, dokumentu analīze, sarunas/ fokusgrupu diskusija ar mērķgrupām 

*** Stiprās puses – nav ikdienas darbības, kuras tiek veiktas labi, bet tās, kurām ir vislielākā ietekme uz iestādei sasniegto rezultātu. 


	Stiprās puses  
 (1-3 izglītības kvalitātes dati, fakti, secinājumi, bez aprakstošās daļas)
	Turpmākās attīstības vajadzības

	1. Skolā ir izveidota sistēma starpdisciplinārai mācīšanai: pedagogi plāno un īsteno 1-2 starpdisciplinārās stundas, analizē tās sadarbības laikā un uzkrāj materiālus “Labā prakse” mapē.
	1. Turpināt pilnveidot atgriezeniskās saites kvalitāti un skolēnu pašvērtēšanas prasmes visās mācību jomās.
2. Regulāri analizēt diagnosticējošo darbu rezultātus lasītprasmē, rakstītprasmē un rēķinpratībā, nosakot konkrētas tālākās darbības.
3. Sistematizēt pierādījumus par diferenciāciju un individualizāciju stundu vērošanas datos.

	2. Pilnveidotās vērtēšanas kārtības ieviešana sasaistīta ar formatīvo vērtēšanu, summatīvās vērtēšanas darbu kvalitāti un mācīšanās konsultācijām.
	

	3. Mācību procesā tiek izmantotas daudzveidīgas mācību formas, t.sk. āra klase un projekta “Latvijas soma”, kā arī STEM norises, kas veicina sasaisti ar reālo dzīvi un skolēnu motivāciju.
	




3.1.2. Informācija par izglītības iestādes mērķiem/ sasniedzamajiem rezultātiem mācību stundu/nodarbību vērošanā 2025./2026.m.g.

	
	Stundu/ nodarbību vērošanas mērķi 
	1-2 secinājumi
	Turpmākās attīstības vajadzības

	Vadība
	Vērot diferenciāciju, individualizāciju, formatīvās vērtēšanas un AS kvalitāti; vērtēt mācību stundas sasaisti ar skolas prioritātēm.
	Darba plānos paredzēta vismaz 1 vērota un analizēta stunda semestrī/mācību gadā, akcentējot vienotu pieeju kvalitatīvam mācību procesam.
27 novadītas mācību stundas, iesaistīti 13 pedagogi, izvērtētas 93,3% stundu.
	Pilnveidot vienotu stundu vērošanas datu apkopošanu un secinājumu sasaisti ar pedagogu profesionālās pilnveides vajadzībām.

	Pedagogi (pedagoģiskā padome)
	Savstarpēji vēro stundas, analizē summatīvās vērtēšanas darbu kvalitāti (pārbaudes darbus, temata noslēguma darbus) un dalās pieredzē par to, kā veidot kvalitatīvus, sasniedzamajiem rezultātiem atbilstošus un starpdisciplinārus vērtēšanas uzdevumus.
	Pedagogiem ir paredzēta savstarpējā mācīšanās un materiālu uzkrāšana koplietojamā vidē.
100% pedagogu piedalās pārbaudes darbu veidošanā un vienotu prasību ieviešanā ikdienas darbā. 93,3% pedagogu pārbaudes darbus veido atbilstoši vienotajām prasībām. 
	Nostiprināt refleksijas prasmes un vienotu pierādījumu fiksēšanu pēc savstarpējās vērošanas.




3.2.  Elementa “Izglītības turpināšana un nodarbinātība” stiprās puses un turpmākās attīstības vajadzības

3.2.1. Pašvērtēšanā izmantotā kvalitātes vērtēšanas metodes sarunas/ fokusgrupu diskusija ar mērķgrupām

	Stiprās puses  
 (1-3 izglītības kvalitātes dati, fakti, secinājumi, bez aprakstošās daļas)
	Turpmākās attīstības vajadzības

	100% 9. klases izglītojamo iegūst pamatizglītību un turpina izglītību nākamajā izglītības pakāpē.
	Turpināt pilnveidot karjeras izglītības sistēmu, paplašinot sadarbību ar uzņēmējiem, profesionālajām izglītības iestādēm un vietējās kopienas pārstāvjiem.

	Visiem 8. un 9. klašu izglītojamajiem nodrošinātas individuālās karjeras konsultācijas, savukārt karjeras izglītības jautājumi integrēti mācību un audzināšanas procesā visās klašu grupās.
	Veicināt izglītojamo izpratni par darba tirgus attīstības tendencēm un nākotnes profesijām, īpaši STEM un tehnoloģiju jomās.

	Izglītojamie regulāri piedalās karjeras izglītības pasākumos ("Ēnu diena", "Skills 2026", karjeras pasākumi Madonā), kā arī skolā viesojas absolventi un dažādu profesiju pārstāvji.
	Sistemātiskāk apkopot un analizēt absolventu tālākās izglītības un profesionālās gaitas ilgtermiņā, izmantojot iegūtos datus karjeras izglītības pilnveidei.



3.3.  Elementa “Pedagogu profesionālā kapacitāte” stiprās puses un turpmākās attīstības vajadzības

3.3.1. Pašvērtēšanā izmantotā kvalitātes vērtēšanas metodes: intervijas / sarunas, fokusgrupu diskusija ar mērķgrupām, anketēšana, mācību stundu / nodarbību vērošana

	Stiprās puses  
 (1-3 izglītības kvalitātes dati, fakti, secinājumi, bez aprakstošās daļas)
	Turpmākās attīstības vajadzības

	Pedagogi aktīvi iesaistās skolas prioritāšu īstenošanā – starpdisciplināro mācību stundu organizēšanā iesaistījušies 13 no 17 mācību priekšmetu pedagogiem, mācību gada laikā novadītas 27 starpdisciplinārās mācību stundas.
	Turpināt pilnveidot pedagogu sadarbību starpdisciplināro mācību stundu plānošanā, izvērtēšanā un labās prakses piemēru apkopošanā.

	Pedagogiem veidojas vienota izpratne par pilnveidoto vērtēšanas sistēmu – 93,3% pedagogu summatīvās vērtēšanas darbus veido atbilstoši vienotajām prasībām, 100% pedagogi izmanto formatīvās vērtēšanas elementus mācību procesā.
	Stiprināt vienotu izpratni par kvalitatīvas mācību stundas pazīmēm, diferencētu pieeju, atgriezeniskās saites sniegšanu un digitālo rīku izmantošanu mācību procesā.

	Pedagogi ir ieinteresēti profesionālajā pilnveidē un skolas attīstībā, individuālajās sarunās identificējot būtiskākos attīstības virzienus – darbu ar talantīgajiem skolēniem, sadarbību ar vecākiem, pedagogu labbūtību un jaunu pedagogu piesaisti
	Mērķtiecīgi strādāt pie pedagogu piesaistes un noturēšanas, nodrošinot atbalstu jaunajiem pedagogiem, kā arī stiprināt pedagogu kompetenci darbā ar izglītojamajiem, kuriem ir speciālas izglītības vajadzības.




3.4.  Elementa “Infrastruktūra un resursi” stiprās puses un turpmākās attīstības vajadzības

3.4.1. Pašvērtēšanā izmantotā kvalitātes vērtēšanas metodes: izglītības iestādes apskate, sarunas vai fokusgrupu diskusija ar mērķgrupām, izglītības iestādes tīmekļa vietnes izpēte

	Stiprās puses  
 (1-3 izglītības kvalitātes dati, fakti, secinājumi, bez aprakstošās daļas)
	Turpmākās attīstības vajadzības

	Izglītības iestādē ir izveidota daudzveidīga mācību vide – pieejama āra klase, "Čilzona" jeb lasīšanas stūrītis, disku golfa trase un skolas parks, kas tiek izmantoti mācību procesa dažādošanai un izglītojamo labbūtības veicināšanai.
	Pilnveidot skolas materiāli tehnisko bāzi un mācību vidi, attīstot unikālu un konkurētspējīgu izglītības piedāvājumu, kas veicina izglītojamo piesaisti un noturēšanu reģionā.

	Izglītības iestādē tiek nodrošināta atbalsta sistēma izglītojamajiem – internāts, pagarinātās dienas grupa, bibliotēka, atbalsta personāls un pašvaldības nodrošināti transporta pakalpojumi, veicinot izglītības pieejamību reģionā.
	Nepieciešams popularizēt skolas darbu un stiprināt izglītības iestādes konkurētspēju, izmantojot esošos resursus un attīstot skolas pozitīvo tēlu vietējā kopienā.

	Iepriekšējā gadā iegādāti interaktīvie displeji un papildināts sporta inventārs, kas veido pamatu turpmākai resursu attīstībai.
	Turpināt pilnveidot digitālo infrastruktūru, nodrošinot stabilu bezvadu interneta pārklājumu, mērķtiecīgu IT mentora atbalstu pedagogiem un izglītojamajiem, kā arī veicināt digitālo resursu jēgpilnu un efektīvu izmantošanu mācību procesā.



3.5.  Elementa “Administratīvā efektivitāte” stiprās puses un turpmākās attīstības vajadzības

3.5.1. Pašvērtēšanā izmantotā kvalitātes vērtēšanas metodes: dokumentu analīze, situāciju analīze, izglītības iestādes tīmekļa vietnes izpēte, sarunas vai fokusgrupu diskusija ar mērķgrupām

	Stiprās puses  
 (1-3 izglītības kvalitātes dati, fakti, secinājumi, bez aprakstošās daļas)
	Turpmākās attīstības vajadzības

	Izglītības iestādē tiek īstenota sistemātiska darba plānošana, prioritāšu izvirzīšana un to izpildes izvērtēšana, balstoties uz datu analīzi, monitoringa rezultātiem, aptaujām un pedagogu profesionālajām sarunām.
	Pilnveidot vienotu datu analīzes un kvalitātes monitoringa sistēmu, nodrošinot regulāru rezultātu izmantošanu lēmumu pieņemšanā un attīstības plānošanā.

	Vadības komanda nodrošina pedagogu iesaisti lēmumu pieņemšanā un izglītības iestādes attīstības procesu plānošanā, organizējot individuālās sarunas, metodisko jomu darbu un pedagoģiskās padomes sēdes.
	Stiprināt savstarpējo komunikāciju un sadarbību starp visām mērķgrupām, veicinot lielāku iesaisti skolas attīstības jautājumu risināšanā.

	Izglītības iestādes darbība tiek organizēta atbilstoši attīstības plānam, nodrošinot mērķtiecīgu resursu izmantošanu un izglītības kvalitātes pilnveidi.
	Turpināt pilnveidot cilvēkresursu plānošanu un pedagogu piesaistes sistēmu, lai nodrošinātu stabilu izglītības programmu īstenošanu ilgtermiņā.



4.  INFORMĀCIJA PAR NOZĪMĪGĀKAJIEM ĪSTENOTIEM PROJEKTIEM  2025./2026. mācību gadā
	Projekta nosaukums
	Mērķis
	Iesaistītā mērķgrupa
(pedagogu, izglītojamo skaits (%) no kopējā skaita)
	Rezultāts
(ietekmes rādītāji uz izglītības procesu)

	Programma "Sporto visi!" sadarbībā ar Latvijas Olimpisko komiteju un VAS "Latvijas Loto"
	Veicināt fiziskās aktivitātes, veselīgu dzīvesveidu un pilnveidot sporta infrastruktūru un inventāru skolā.
	Izglītojamie (100%), sporta pedagogi.
	2025./2026. mācību gadā skola piekto reizi saņēma 5000 EUR finansējumu sporta dzīves pilnveidošanai. Kopumā programmas ietvaros sporta infrastruktūras un inventāra attīstībā piesaistīti 25 000 EUR. Uzlabotas iespējas organizēt sporta nodarbības un veicināta izglītojamo iesaiste fiziskajās aktivitātēs.

	“Sporto visa klase”
	Veicināt skolēnu fizisko sagatavotību, veselīga dzīvesveida paradumus un komandas sadarbību.
	2., 3., 4., 5., 6.klašu izglītojamie. Kopā 65 izglītojamie.
	Dalība sporta aktivitātēs, sacensībās un veselīga dzīvesveida paradumu nostiprināšana; 2.klase izcīnīja 2. vietu, 3.klase – 3. vietu, 4.klase – 3. vietu, 5.klase – 2. vietu, 6.klase – 4. vietu.

	“Latvijas skolas soma” norises
	Nodrošināt kultūrizglītības pieredzi un sasaisti ar mācību saturu.
	100% 1.-9. klašu izglītojamie atbilstoši plānam.
	Mācību satura bagātināšana ar kultūras un radošām norisēm.

	ESF Plus projekts "STEM un pilsoniskās līdzdalības norises plašākai izglītības pieredzei un karjeras izvēlei”
	Nodrošināt bērniem un jauniešiem iespēju apmeklēt norises STEM jomā un pilsoniskās līdzdalības jomā, kas sekmē mācību satura sasniedzamo rezultātu un mērķu sasniegšanu, lai mācību procesā dažādotu mācīšanās pieredzi, efektīvāk sasaistītu mācību teoriju ar praksi, veicinātu izpratni par minēto jomu darba tirgus prasībām, radītu interesi par šo jomu apgūšanu un sekmētu turpmāku mācīšanās izvēli minētajās jomās.
	100% 1.-9. klašu izglītojamie atbilstoši plānam.
	Izglītojoša praktiska darbošanās plašākai mācīšanās pieredzei, mācību satura tematu padziļinātai apguvei, pētniecības prasmju attīstīšanai, intereses un izpratnes veicināšanai

	Madonas novada pašvaldības Jauniešu iniciatīvu projekts “Chill zona”
	Skolas vides labiekārtošana izglītojamo labbūtības veicināšanai.
	40% izglītojamie, 2 pedagogi.
	Iegūts finansējums 600 EUR apmērā izglītojamo atpūtas telpas labiekārtošanai.

	Madonas novada pašvaldības Jauniešu iniciatīvu projekts “Krāsu dialogs Ļaudonā”
	Iepazīstināt jauniešus ar grafiti mākslu, radīt paliekošu vides objektu Ļaudonā. 
	33,3% izglītojamie.
	Iegūts finansējums 500 EUR apmērā vides objekta realizēšanai Ļaudonā.

	Madonas novada pašvaldības Jauniešu iniciatīvu projekts “Miķeļdienas danču meistarklase”
	Aktīva un radoša izglītojamo iesaiste kultūrvēsturiskā mantojuma saglabāšanā.
	15% izglītojamie, 2 pedagogi.
	Iegūts finansējums 600 EUR apmērā folkloras kopu tradīciju uzturēšanai. aktīva izglītojamo iesaiste kultūrvēsturiskā mantojuma saglabāšanā.

	LAD LEADER projekts “Vingrošanas kompleksa uzstādīšana Ļaudonā pie Andreja Eglīša Ļaudonas pamatskolas”
	Veicināt daudzveidīgas fiziskās aktivitātes āra apstākļos.
	Izglītojamie (100%), sporta pedagogi.
	Uzstādīts vingrošanas komplekss pie skolas.



5. CITI  1 – 3  BŪTISKI  SASNIEGUMI  

· Izglītības iestāde sadarbojas ar Andreja Eglīša Latviešu Nacionālo fondu, kas ik gadu sniedz atbalstu centīgāko un sabiedriski aktīvāko izglītojamo motivēšanai un sasniegumu novērtēšanai. Piešķirtas naudas balvas un pateicības, stiprinot izglītojamo motivāciju un piederības sajūtu skolai.

6. INFORMĀCIJA PAR IZGLĪTĪBAS IESTĀDES, IZGLĪTĪBAS PROGRAMMU AKREDITĀCIJĀ, IZGLĪTĪBAS IESTĀDES VADĪTĀJA PROFESIONĀLĀS DARBĪBAS NOVĒRTĒŠANĀ NORĀDĪTO UZDEVUMU IZPILDI 

	Ieteikums 
	Dati par izpildi

	Sadarbībā ar dibinātāju rast iespēju pilnveidot pieejamā interneta resursa infrastruktūru, tādējādi palielinot pieejamā interneta resursa kapacitāti, tādējādi sniedzot gan pedagogiem, gan izglītojamajiem daudzveidīgākas iespējas mācību satura apguvē, pilnvērtīgāk izmantojot informāciju un komunikācijas tehnoloģijas. (elements 3.3.)
Izpildes termiņš – 2027. gada 1.septembris. Informāciju par paveikto iekļaut ikgadējā pašnovērtējuma ziņojumā.
	Sadarbībā ar  Madonas novada pašvaldību 2026.gada 1.oktobrī ir uzsākts projekts par iekštīkla modernizāciju, kuru veic SIA "GOODMAN GROUP" PROJEKTA NO 02.09.2026, Nr. GG-PR-2026-2K-01/13, ESS-TK “Iekštīkla modernizācija”.

	Pilnveidot un papildināt aktivitātes, kas veicina izglītības iestādes kā mācīšanās organizācijā pilnveidi, stiprinot jau izveidotās savstarpējā darba formas un mērķtiecīgi ieviešot jaunas, iekļaujot jau esošo labo praksi mācību darba diferenciācijā un pilnveidojot individualizētas un personalizētas pieejas izmantošanu mācību procesā. (elements 2.3.) Izpildes termiņš – 2026. gada 1.septembris. Informāciju par paveikto iekļaut ikgadējā pašnovērtējuma ziņojumā.
	Turpinot uzsāktās jau izveidotās savstarpējā darba formas, kā piemēram, starpdisciplinārās mācību stundas, mācību gada laikā  tika novadītas 29 mācību stundas, sadarbojoties vismaz 2 skolotājiem. Mācību stundas tika  kopīgi plānotas, pēc tam analizētas. Mainot mācību vidi, tika aktīvi – vismaz 1x katrā mācību priekšmetā katrā klašu grupā-izmantota iekārtotā āra klase skolas teritorijā.







Izglītības iestādes vadītājs                                   (*paraksts)               Guntis Lazda

